Rīgā

|  |  |  |  |
| --- | --- | --- | --- |
|  | 13.01.2023. | Nr. | 4.1-37/28/135 |
|  |  |  |  |
| Uz | 12.12.2022 | Nr. | 25/22 |

**Biedrībai “Latvijas Ceļu būvētājs”**

lcb@lcbb.lv

*Par plānotajiem likuma grozījumiem*

Finanšu ministrija ir iepazinusies ar Jūsu 2022.gada 12.decembra vēstuli Nr.25/22 (pirmais adresāts Saeimas Budžeta un finanšu (nodokļu) komisija), kurā pausts viedoklis par plānotajām izmaiņām nodokļu administrācijas pārbaužu tiesiskajā regulējumā, kas ietvertas likumprojektā “Grozījumi likumā “Par nodokļiem un nodevām”” (Nr.2/Lp14), un informē.

Ņemot vērā, ka Saeimas Budžeta un finanšu (nodokļu) komisijas 2022.gada 13.decembra sēdē, turpinot izskatīt likumprojektu pirms 1.lasījuma, tika diskutēts par plānotajām izmaiņām nodokļu administrēšanas tiesiskajā regulējumā, tajā skaitā uzklausot arī biedrības “Latvijas Ceļu būvētājs” viedokli, kā arī Jūsu viedoklis tika uzklausīts Finanšu ministrijas 2023.gada 3.janvāra sanāksmē, kas tika organizēta ar būvniecības nozares pārstāvjiem, lai kopīgi ar Valsts ieņēmumu dienestu izskatītu neskaidros jautājumus par jaunās nodokļu administrācijas pārbaudes tiesiskā regulējuma piemērošanu praksē, informējam, ka Jūsu vēstuli Finanšu ministrija ir pieņēmusi zināšanai.

Vienlaikus, tā kā Finanšu ministrija (Valsts ieņēmumu dienests) ar būvniecības nozares pārstāvjiem ir vienojies, ka diskusija par plānotajām izmaiņām nodokļu administrācijas pārbaužu tiesiskajā regulējumā tiks turpināta 2023.gada 17.janvārī, aicinām biedrību “Latvijas Ceļu būvētājs” minētās diskusijas ietvaros uzdot neskaidros jautājumus, lai kopīgi ar iesaistītajām pusēm vienotos par efektīvāko tiesiskā regulējuma piemērošanas risinājumu.

Paldies par aktīvo iesaisti un sadarbību tiesiskā regulējuma pilnveidošanā.

|  |  |  |
| --- | --- | --- |
| Valsts sekretāres vietniece nodokļu administrēšanas un ēnu ekonomikas ierobežošanas jautājumos | (paraksts\*) | J. Salmiņa |
|  |  |  |

|  |
| --- |
| \*Dokuments ir parakstīts ar drošu elektronisko parakstu |

Šēfere 26189402